කතරිනාගේ සොහොයුරිය මාරියා විවාහ වී සිටිනුයේ ඕලන්ද ව්‍යාපාරිකයකු සමඟය. තම දියණියන් ව්‍යාපාරවලට හෝ දේශපාලනයට හෝ සම්බන්ධ නොවනු ඇතැයි කලකට පෙර පුටින් ප්‍රකාශ කර තිබිණි. එහෙත් වර්තමානයේ ඔවුන් ව්‍යාපාරික ලෝකයට හා දේශපාලනයට පිවිස තිබේ. වොල්කෝවා හා ෂැමලොව් අතර සම්බන්ධය කරළියට පැමිණියේ පසුගිය වසරේ වැලන්ටයින් දිනයේ පැවැති සාදයකදී ඔවුන් දෙදෙනා එක්ව ආලිංග නැටුමක යෙදෙන ඡායාරූප පළවීමත් සමඟිනි. එම ඡායාරූපවල ෂැමලොව්ගේ මුහුණ වැසෙන පරිදි කාටුන් සිතුවමකින් ආවරණය කර තිබුණද ඔහු කවුරුන්දැයි යන්න හඳුනා ගැනීමට හැකි වී ඇතැයි ප්‍රවෘත්ති ඒජන්සි වාර්තා කර තිබිණි. රුසියානු ව්‍යාපාරික පුවත්පතක් වන වෙදොමොස්ති පුවත්පත සමාජ ජාලයන්හි පළ වූ එම ඡායාරූප තම පුවත්පතේ පළ කර තිබිණි. 2017 දෙසැම්බර් මාසයේ ෂැමලොව් තම ෆේස් බුක් ගිණුමේ වොල්කෝවා සමඟ ගන්නා ලද ඡායාරූපයක් පළකොට තිබූ අතර එහි කැප්ෂනය ලෙස "මම ඔබට ආදරෙයි" යනුවෙන් යොදා තිබිණි.
කතරිනාගේ සොහොයුරිය මාරියා විවාහ වී සිටිනුයේ කා සමගද
ඕලන්ද ව්‍යාපාරිකයකු සමඟය